KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2026. július 29–i rendkívüli ülésére)

TÁRGY: 
A 2026. ÉVI KÖLTSÉGVETÉS MÓDOSÍTÁSA

Az államháztartásról szóló 2011. évi CXCV. törvény (tov.: Áht.) 34. §-a alapján, tekintettel Kiskőrös Város 2026. évi költségvetéséről szóló 2/2026. (II.19.) önkormányzati rendeletének 13. §- ára, a Képviselő-testület rendeletének módosításával az önkormányzat, valamint költségvetési szervei költségvetését megváltoztathatja.

Rendezésre került a március-június hónapokban kifizetett szociális ágazati összevont és kiegészítő szociális pótlék (24.503.887 Ft) a Magyar Államkincstár tájékoztatói alapján. A normatíva májusi módosításakor a bentlakásos szociális intézmény esetében a saját bevétel emelése történt, így az üzemeltetési támogatás csökkent 2.347.974 Ft-tal.

A 2026. évi további pedagógusbér-emelésről és oktatói béremelésről, valamint az ezzel összefüggő kormányrendeletek módosításáról szóló 96/2026. (VI. 25.) Korm. rendelet alapján a pedagógus béremelésre fordítandó összeg nőtt 1.380.500 Ft-tal.

A települési önkormányzatok 2025. évi helyi iparűzési adóbevétel többlete alapján 2026. június 30-áig teljesítendő fizetési kötelezettség összegéről szóló 1/2026. (VI.10.) PM rendelet alapján nincs befizetési kötelezettsége Kiskőrös városának.

Újabb 2 fő igényelte az otthontámogatást összesen 1.471.945 Ft értékben, kiadási és bevételi előirányzat is megemelésre került.

Beépítésre került a Mozgás Éjszakája 2026. Program 2 millió Ft összegű támogatása, mind kiadási, mind bevételi oldalon.

A Kőrösszolg Kft. a 2025. évi 33,4 millió Ft-os megtakarításának előirányzatai rendezésre kerültek.

Új parkolók építésére 9 millió Ft, a kollégium emeleteinek közüzem-leválasztására 15 millió Ft, a 2 fő önkormányzati dolgozó munkabér és járulék fizetéséhez 3,6 millió Ft előirányzat képzése vált szükségessé.

A Gyógyfürdő vétel 2. részletre képzett 7/2. tartalék megemelésre került 12 millió Ft-tal. 

25 millió Ft ingatlan értékesítés bevétel tartalékba helyezése történt meg.

A Polgármester a céltartalékból 

· a Hang-Szín Művészeti Egyesület Kiszenekari tábor megrendezését 250.000 Ft-tal,

· a Hétszínvirág Oktatási és Kulturális Alapítvány néptáncfesztiválon való részvételét (36/2026. Képv.test.hat.) 300.000 Ft-tal,

· a Kiskőrösi Szlovákok Szervezete Ha a fák beszélni tudnának könyv nyomdai munkáit 750.000 Ft-tal,

· a Szervátültetettek Komárom-Esztergom Megyei Sport és Érdekvédelmi Egyesület Kispataki Szilvia kiskőrösi transzplantált sportolót 250.000 Ft-tal,

· a Kiskőrös Város Szlovák Nemzetiségi Önkormányzat rétesfesztivál rendezvény megvalósítását 500.000 Ft-tal, a népdalkör és citera zenekar 50. évfordulója rendezvény megvalósítását 150.000 Ft-tal,

· a Kiskőrös Város Cigány Nemzetiségi Önkormányzat nyári tábor és a szüreti napok rendezvényein a hagyományos cigány ételek bemutatását összesen 400.000 Ft-tal,

· a Trizoli Jófuti Egyesület jótékonysági futásának megrendezését 100.000 Ft-tal

· az Eltájolók Turista és Szabadidősport Egyesület működési költségeit 225.000 Ft-tal,

· a Kiskőrösi Zsidó és Keresztény Kulturális Egyesület 2026. évi működési kiadásait 300.000 Ft-tal

támogatta;

· robotfűnyíró vásárlására 8.762.300 Ft,

· a KAP-RD42a-1-26 vidéki infrastruktúra fejlesztés zártkerti területeken pályázat saját forrására és a projekt előkészítés költségeinek fedezetére 10.232.861 Ft (50/2026. Képv.test.hat.),

· a nyári diákmunka járulék kiadásaira 230.802 Ft

csoportosított át.

A fentiek alapján javaslom, hogy a Képviselő-testület Kiskőrös Város 2026. évi költségvetési rendeletének módosítását a rendelet-tervezetben foglaltak szerint fogadja el.

Kiskőrös, 2026. július 27.
Domonyi László Mihály sk.


                                                                                                                
 polgármester

Kiskőrös Város Önkormányzata
 Képviselő-testületének 
.../2026. (...) önkormányzati rendelete

Kiskőrös Város 2026. évi költségvetéséről szóló 2/2026. (II. 19.) önkormányzati rendelet módosításáról
[1] A rendelet megalkotásának célja az Önkormányzat gazdálkodásának biztosítása, a kiadások pénzügyi teljesítése csak abban az esetben történhet, ha az előirányzatok rendelkezésre állnak.

[2] Kiskőrös Város Képviselő-testület az Alaptörvény 32 cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjaiban, a Magyarország helyi önkormányzatairól szóló 2011. évi CLXXXIX törvény 111. § (2)-(3) bekezdéseiben meghatározott feladatkörében eljárva, Kiskőrös Város Önkormányzata Képviselő-testületének az önkormányzat szervezeti és működési szabályzatáról szóló 24/2013. (XII.19.) önkormányzati rendelete 30. § (5) bekezdésének a) pontjában biztosított véleményezési jogkörben eljáró Ügyrendi és Összeférhetetlenségi Bizottság; Pénzügyi Bizottság; Kulturális, Turisztikai és Sport Bizottság; Társadalompolitikai Bizottság; Ipari, Mezőgazdasági és Klímapolitikai Bizottság véleményének kikérésével a következőket rendeli el:

1. §

(1) A Kiskőrös Város 2026. évi költségvetéséről szóló 2/2026. (II. 19.) önkormányzati rendelet (továbbiakban: Kr.) 3. § (1) bekezdés a) pontja helyébe a következő rendelkezés lép:

(A Képviselő-testület Kiskőrös Város 2026. évi költségvetésének)

„a)
költségvetési kiadások főösszegét: 7.267.412.771 forintban”

(állapítja meg.)

(2) A Kr. 3. § (1) bekezdés c) pontja helyébe a következő rendelkezés lép:

(A Képviselő-testület Kiskőrös Város 2026. évi költségvetésének)

„c)
költségvetési bevételi főösszegét: 5.864.438.182 forintban”

(állapítja meg.)

2. §

A Kr. 6. § (2) bekezdése helyébe a következő rendelkezés lép:

„(2) A céltartalékok összege 146.893.776 forint jelen rendelet 7. mellékletében meghatározott célonkénti bontásban.”

3. §

(1) A Kr. 1. melléklete helyébe az 1. melléklet lép.

(2) A Kr. 2. melléklete helyébe a 2. melléklet lép.

(3) A Kr. 3. melléklete helyébe a 3. melléklet lép.

(4) A Kr. 4. melléklete helyébe a 4. melléklet lép.

(5) A Kr. 5. melléklete helyébe az 5. melléklet lép.

(6) A Kr. 6. melléklete helyébe a 6. melléklet lép.

(7) A Kr. 7. melléklete helyébe a 7. melléklet lép.

(8) A Kr. 8. melléklete helyébe a 8. melléklet lép.

4. §

Ez a rendelet a kihirdetését követő napon lép hatályba.

